钦定古今图书集成/历象汇编/庶征典/第062卷 > 北魏
## 钦定古今图书集成/历象汇编/庶征典/第062卷 > 北魏

### 太宗永兴三年大风

按《魏书太宗本纪》，不载。　按《灵征志》，永兴三年“二月
甲午，京师大风。五月己巳，昌黎王慕容伯儿谋反，伏
诛。十一月丙午，又大风。五年，河西叛胡曹龙、张大头
等各领部众二万人入蒲子。”

永兴四年，大风。

按《魏书太宗本纪》。不载。　按《灵征志》。“四年正月癸卯
元会而大风晦暝。乃罢。”

永兴五年，大风。

按《魏书太宗本纪》。不载。　按《灵征志》。“五年十一月庚
寅。京师大风起自西方。”

### 神瑞元年四月京师大风

按《魏书太宗本纪》。不载。　“按《灵征志》”云云。

神瑞二年，京师大风。

按《魏书太宗本纪》不载。　按《灵征志》，“二年正月，京师
大风。三月，河西饥胡反，屯聚上党，推白亚栗斯为盟
主。”

### 世祖太延二年暴风

按《魏书世祖本纪》。不载。　按《灵征志》，“太延二年四月
甲申，京师暴风，宫墙倒，杀数十人。”

太延三年大风。

按《魏书世祖本纪》。不载。　按《灵征志》，“三年十二月，京
师大风，扬沙折树。”

### 太平真君元年黑风

按《魏书世祖本纪》不载。　按《灵征志》，“真君元年二月，
京师有黑风竟天，广五丈馀。四月庚辰，沮渠无讳寇
张掖，秃发保周屯于删丹岭。”

### 高宗和平二年三月壬午京师大风晦暝

按《魏书高宗本纪》。不载。　“按《灵征志》”云云。

### 高祖延兴五年五月京师赤风

按《魏书高祖本纪》。不载。　“按《灵征志》”云云。

### 太和二年三月武川镇大风雍州赤风

按《魏书高祖本纪》，不载。　按《灵征志》，“太和二年七月
庚申，武川镇大风吹去六家羊角而上，不知所在。壬
戌，雍州赤风。”

太和三年，大风。

按《魏书高祖本纪》不载。　按《灵征志》，“三年六月壬辰，
相州大风从酉上来，发屋折树。”

太和七年，相、豫二州大风。

太和八年三月，冀、定、相三州暴风。四月，济、光、幽、肆、雍、
齐六州暴风。

太和九年六月庚戌，济、洛、肆、相四州及灵丘、广昌镇
暴风折木。

按以上《魏书、高祖本纪》俱不载。　按《灵征志》云云。
太和十二年五月壬寅，京师连日大风。甲辰，尢甚，发
屋拔树。六月壬申，京师大风。

太和十四年七月丁酉朔，京师大风，拔树发屋。
太和二十三年八月，徐州自甲寅至己未，大风拔树。
闰月庚申，河州暴风，大雨雹。

按：以上《魏书高祖本纪》俱不载。　按《灵征志》云云。

### 世宗景明元年幽州暴风

按《魏书世宗本纪》不载。　按《灵征志》，“景明元年二月
癸巳，幽州暴风，杀一百六十一人。”

景明三年闰月，京师大风，豳、岐诸州暴风。

按《魏书世宗本纪》不载。　按《灵征志》，“三年闰月甲午，
京师大风，拔树发屋，吹折阊阖门阙。九月丙辰，豳、岐
梁、东秦州暴风昏雾，拔树发屋。”

景明四年，大风。

按《魏书世宗本纪》。不载。　按《灵征志》，“四年三月己未，
司州之河北、河东、正平、平阳大风拔树。”

### 正始元年大风

按《魏书世宗本纪》。不载。　按《灵征志》，“正始元年七月
戊辰，东秦州暴风拔树发屋。”

正始二年，黑风拔树。

按《魏书世宗本纪》不载。　按《灵征志》，“二年二月癸卯，
有黑风羊角而上，起于柔元镇，盖地一顷，所过拔树。
甲辰，至于营州，东入于海。”

正始四年五月甲子，京师大风。

按《魏书世宗本纪》。不载。　“按《灵征志》”云云。

====永平元年大风====按《魏书世宗本纪》不载。　按《灵征志》，“永平元年四月
壬申，京师大风拔树。八月癸亥，冀州刺史京兆王愉
据州反。”

永平三年五月己亥，南秦州广业、仇池郡大风，发屋
拔树。

按《魏书世宗本纪》。不载。　“按《灵征志》”云云。

### 延昌四年三月癸亥京师暴风从西北来发屋折树按魏书世宗本纪不载 按灵征志云云

### 肃宗熙平二年瀛州暴风

按《魏书肃宗本纪》不载。　按《灵征志》，“熙平二年九月，
瀛州暴风大雨，自辛酉至于乙丑。”

### 正光三年四月癸酉京师暴风大雨发屋拔树

按《魏书肃宗本纪》。不载。　“按《灵征志》”云云。

正光四年四月辛巳，京师大风。

按《魏书肃宗本纪》。不载。　“按《灵征志》”云云。

### 孝昌二年京师大风

按《魏书肃宗本纪》不载。　按《灵征志》，“孝昌二年五月
丙寅，京师暴风，拔树发屋，吹平昌门扉坏，永宁九层
撜折。于时天下所在兵乱。”

### 前废帝普泰元年夏大风

按《魏书前废帝本纪》。不载　按《灵征志》。“普泰元年夏，
大风雨。吹普光寺门屋于地。”

### 孝静帝武定七年三月颍川大风

按《魏书孝静帝本纪》。不载。　按《灵征志》云云。